**HEA EESKUJU**

**MAKSIM SPITŠIKOV**

Kohtla-Järve Järve Vene Gümnaasium

Maksim õpib sel aastal Kohtla-Järve Järve Vene Gümnaasiumi lõpuklassis. Ta paistab silma arukuse, õpimotivatsiooni, hoolsuse, vastutustunde, täpsuse ja kohanemisvõime poolest. Maksim on väga aktiivne, ettevõtlik, loominguline, andekas noor, ta lööb kaasa peaaegu kõigis gümnaasiumi ettevõtmistes, laulab hästi, osaleb kooliteatris, on õpilasesinduse liige.

Ta on alati rõõmsameelne, vastutulelik, osavõtlik, valmis aitama, kuulama ja mõistma. Ta on usaldusväärne noormees, kes ei oska ei öelda. Tal on hea süda! Tema soov on kinkida inimestele rõõmu ja muuta maailma veidi paremaks.

Ta on edukas õpimises, gümnaasiumi lõpetamisel on sihikule võetud kuldmedal. Ta on väga mitmekülgne, tal on erinevaid hobisid. Talle meeldib ennast ja teisi mugavustsoonist välja raputada, õppida maailma tundma ja oma muljeid teda ümbritsevate inimestega jagada.

Ta on osalenud mitmetes projektides: Euroscola projektis osaleja ja selle võitjana tunnustati teda reisiga Strasbourgi Euroopa Parlamenti. On osalenud projektis Erasmus+ ja Noortekohtumistel. Maksim sai huvitava kogemuse projekti Baltic Guards 2017 raames. Noored Inglismaalt, Leedust, Lätist ja Eestist elasid kaks päeva metsas, tegid jõutreeninguid, õppisid relvaga ümber käima, esmaabi ja ellujäämisoskusi. Maksim tõdeb, et see oli küll raske, kuid huvitav. Ta ise on patsifist ja talle on hingelähedane loosung "Make love, not war".

Maksim osaleb tihti ülelinnalistel, maakondlikel, piirkondlikel ja rahvusvahelistel võistlustel: «Viie koolide võistlus» (matemaatika-, füüsika- ja keemiaülesannete lahendamise võistlus); spordiolümpiad (lühi- ja pikamaajooks, kaugushüpe, rahvapall); karate (3. koht rahvusvahelistel võistlustel); muusika- ja lauluvõistlused („Sügis cover”,“Vabalava Rock”, „Muusika meid sidus”, „Viru lauluke”).

Ta on osalenud mitmetes teatriprojektides (festival "Kroki" Valgevenes, rahvusvaheline noorteteatrite festival Riias jt). Ta on alati silma paistnud, alates festivali esimesest kohast kuni parima osatäitja eriauhinnani. Ta on õpilasesinduse esindaja kooli hoolekogus, mille koosolekutel on ta näidanud end eriti aktiivselt sotsiaalsete probleemide lahendamisel. Ta on väga mitmekülgne ja edukas paljudes valdkondades (täppisteadused, sport, muusika, laulmine).Oma kauni häälega on ta ehteks koolis toimuvatele kontsertidele.

Koolist ja harrastustest vabal ajal arendab ta end kultuuriliselt, tahab alati midagi midagi uut teada saada, tema hiljutine avastus oli Richard Dawkinsi raamat "Pime kellassepp". Ta tunneb huvi fotograafia vastu, leides piltide jaoks huvitavaid ja ilusaid vaateid ning vaatenurki. Teda juhib idee muuta see maailma veidi paremaks, ning märgata maailmas ilu! Lähitulevikus kavatseb Maksim alustada oma sotsiaalset projekti, mis sarnaneb Shea Gloveri projektiga "People React To Being Called Beautiful".

Maksim Spitšikov on noormees, kes on oma eakaaslaste liider ja eestvedaja, on pälvinud täiskasvanute austuse, ta on teda ümbritsevatele inimestele heaks eeskujuks!

HEA EESKUJU ESITAJA

Jevgenia Gretšmak